Tην τελευταία του πνοή άφησε σε ηλικία 49 ετών, ο τραγουδιστής των Prodigy, Κιθ Φλιντ.

Με επίσημη ανακοίνωση στα μέσα κοινωνικής δικτύωσης η μπάντα δήλωσε πώς «ο αδερφός μας έδωσε τέλος στην ζωή του».

O Φλιντ εντοπίστηκε από την αστυνομία το πρωί στο σπίτι του, όταν ασθενοφόρο ανταποκρίθηκε σε κλήση για έναν άνδρα που δεν είχε τις αισθήσεις του.

«Μας κάλεσαν λόγω ανησυχίας για την υγεία ενός άνδρα, σε μια διεύθυνση στο Μπρουκ Χιλ, Νορθ Εντ, λίγο μετά τις 8:10 το πρωί» δήλωσε εκπρόσωπος της αστυνομίας του Έσσεξ.

«Πήγαμε και, δυστυχώς, ένας 49χρονος άνδρας ήταν ήδη νεκρός. Οι συγγενείς του έχουν ενημερωθεί, ο θάνατος δεν αντιμετωπίζεται ως ύποπτος και θα συνταχθεί αναφορά για τον ιατροδικαστή» πρόσθεσε.

Οι Prodigy αναδύθηκαν από την underground rave σκηνή στις αρχές της δεκαετίας του 1990 και έγιναν μία από τις σπουδαιότερες μπάντες του Ηνωμένου Βασιλείου.

O Φλιντ ξεκίνησε ως χορευτής στο γκρουπ, ενώ τραγούδησε τις δύο μεγαλύτερες επιτυχίες των Prodigy, «Firestarter» και «Βreathe», που αμφότερες έφτασαν στο νούμερο ένα των charts.

Hταν μία ξεχωριστή φιγούρα στη βρετανική μουσική σκηνή, ιδιαίτερα δραστήριος στις συναυλίες με ξεχωριστά μαλλιά και τατουάζ.

Γεννήθηκε στο Ρεντμπρίτζ του ανατολικού Λονδίνου, μετακόμισε στο Μπρέιντρι του Έσσεξ ως παιδί και συναντήθηκε με τον συνιδρυτή των Prodigy, Λίαμ Χάουλετ σε ένα νυχτερινό κέντρο διασκέδασης της πόλης.

Ο Φλιντ ήταν αρχικά χορευτής στο γκρουπ, αλλά έκανε φωνητικά στο Firestarter και καθιερώθηκε ως τραγουδιστής.

Ο αρχηγός των Prodigy είχε σχέση με την παρουσιάστρια τηλεοπτικών εκπομπών Γκέιλ Πόρτερ τη δεκαετία του 1990 και αργότερα παντρεύτηκε την DJ Mayumi Kai από την Ιαπωνία.

Τα τελευταία χρόνια ήταν ιδιοκτήτης παμπ στο Έσσεξ και μάνατζερ της ομάδας Traction Control σε αγώνες μοτοσικλέτας.